Zhantas/Cleaned-Kyrgyz_Wikipedia huggingface dataset:
Өмүрзакова Фарида

Өмүрзакова Фарида 1968-жылы 20-апрелде Сузак районунун Октябрь кыштагында туулган.
 
 1985-жылы А.С.Макаренко атындагы орто мектебин, ошуну менен катар Октябрь балдар музыкалык мектебинин 5 жылдык комузклассын, 
 1989-жылыФрунзешаарындагыМуратаалы Куренкеев атындагы музыкалык окуу жайынын кыяк аспабы боюнча адистигин, 
 2000-жылы Ош Мамлекеттик Университетининмузыкалыкбилимберүүадистигин,
 2010-жылы Кыргыз Улуттук Консерваториянын музыкалык билим берүү адистигин аяктаган.
 Эмгек жолун 1989-жылы Октябрь музыкалык мектебинде мугалим болуп иштеп баштаган.
 1990-1992-жылдары Сузак районуна караштуу Ак-Тоок айылындагы мектепте музыка боюнча мугалим, 
 1993-2005-жылдары Б.Алыкулов атындагы Жалал-Абад Маданият техникумунда комуз, кыяк боюнча мугалим, ошону менен катар Т.Тыныбеков атындагы Жалал-Абад областтык филармониянын негизделип түптөлүшүнө биринчилерден болуп салымын кошуп, “Миң-Кыял” оркестринде комузчу, кыякчы, ырчы, 
 2005-2010-жылдары Бишкек шаарындагы Т.Сатылганов атындагы Филармониянын “Ак-Марал” бийчилер ансамблинин оркестринде комузчу, 
 2006-жылдан бери Бишкек шаардык Мэриясына караштуу “Доор” фольклордук ансамблинде солист, комузу катары эмгектенет.
 1996-жылы “Билим берүүнүн отличниги” 2007-жылы “Маданияттын мыкты кызматкери” төш белгиси, ардак грамоталар жана башка сыйлыктар менен сыйланган.
 2010-жылы “Доор” ансаблинин курамында Европа мамлекеттерин 2 ай, 2015-жылы Түркия мамлекетинин шаарларына концерт берип келген.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Орозалиев Самаган

Орозалиев Самаган 1968-жылы Сузак районунун Октябрь кыштагында туулган.
 
1985-жылы А.С.Макаренко атындагы орто мектебин, 1987-жылы Нарын шаарындагы Айыл чарба техникумун кызыл диплом менен бүтүргөн.
Аскердик кызматын Советтик Армиянын Чалгын Десанттар бөлүгүндө өтөп “Биринчи даражадагы чалгынчы”, “Отличник парашютист” медальдары менен сыйланган.
Кыргыз Мамлекеттик Улуттук «Баласагын» атындагы университетинин «журналистика» факультетин, Казак Мамлекеттик Улуттук «Аль Фараби» ..
атындагы университетинин «юридикалык» факультетин артыкчылык дипломдору менен бүтүргөн.

1994-1996ж. Айыл-чарба министиринин пресс борборунун жетекчиси, 

1995-2001ж: КТРКнын «Замана» студиясынын диктору, I КР.ЖКнин парламенттик кабарчысы.
«Аалам», «Акыйкат», «Бешене», «Биримдик» гезиттеринде башкы редактор болуп журналистика тармагында эмгектенип келе жатат.

“Жетим карышкыр”, “Журналист”, “Бөрү заман” “Эсендин өчү”, “Авторитеттин акыркы сапары” аттуу детективтүү романдардын, “Мезгилдин эскирген барактары”, “Умай Эне” “Мен сени кечире албайм” “Сапарлаштар”, “Дарыгер” аттуу повест, аңгемелердин автору.
Ошондой эле “Желе”, “Кыргыз үчүн жаздым ушул ырымды” “Жан-Дүйнөм” ырлар жыйнактарынын ээси.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Жаркулова Жумакан

Жаркулова Жумакан 1966-жылы 11-ноябрда Сузак районуна караштуу Канжыга айылында туулган.
 
Орто мектепти аяктагандан кийин чыгармачылык менен алектенет.
“Жайлоолор мени чакырат” аттуу китеби жарык көргөн.

Ошондой эле “Кыздар ай 4”, “Кыздар ай 5”, “Акын аалам кыргыздар”, “Алыкул 100” китептерине ырлары чыккан.
2011-жылдан коомдук иштерге активдүү аралашып 2013-жылы “Асыл-Ай” мүмкүнчүлүгү чектелген жарандар коомун негиздеген.
Майып инсандардын билим деңгээлин жогорулатууда ийгиликтерди жараткандыгы үчүн бир нече сыйлыктар менен сыйланган.
2015-жылы Улуу Ата Мекендик Жеңиштин 70 жылдыгына карата майыптар арасында коомго кошкон салымы үчүн, Сузак райондук администрация тарабынан “Матиз” жеңил автоунаасы менен сыйланган.

Кыргыз акын жазуучулар коомунун, “Кыздар ай”, “Балдар ай” чыгармачылык бирикмесинин жана башка бир нече Ардак грамоталар, дипломдордун, Сузак районунун “Ардактуу атуул” наамынын ээси.
 3 кыз 1 уулдун энеси.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Болушев Эрмекбай

Болушев Эрмекбай 1958-жылы 8-июнда Сузак районунун Кедей-Арык айылында туулган.
 
1975-жылы орто мектепти бүтүрүп, ошол эле жылы Ош Педагогикалык институтунун Музыка факультетине тапшырып, 1979-жылы ийгиликтүү аяктап, эмгек жолун Сузак районуна караштуу Кызыл-Пахтачы орто мектебинде музыка мугалими болуп иштеп баштаган.

1995-2006-жылдары Жалал-Абад областтык балдар чыгармачылык борборунда улуу методист, ошону менен катар “Мээрим” кайрымдуулук фондунда көркөм жетекчи болуп эмгектенген.

Үзүрлүү эмгегинин натыйжасында, көптөгөн Республикалык деңгээлдеги кароо сынактардын лауреаты болгон.
Билим берүүдөгү жетишкендиги үчүн, райондук, областтык, Билим берүү министирлигинин Ардак грамоталары менен сыйланган.
“Эл агартуунун отличниги”, “Багыш айыл өкмөтүнүн ардактуу атуулу”.

Учурда ардактуу эс алууда болсо да, фермердик дыйкан чарбаны жетектеп эмгектенип келет.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Раимжанов Мамат

Раимжанов Мамат 1953-жылы Сузак районунун Көк-Арт айылында туулган.
 
Көк-Арт айылындагы башталгыч мектепти, 1970-жылы Октябрь кыштагындагы А.С.Макаренко атындагы орто мектепти, 1976-жылы Кыргыз Мамлекеттик Университетинин филология факультетин аяктаган.

Эмгек жолун ошол эле жылы университеттин жолдомосу менен, Тогуз-Торо районундагы “Атай” орто мектебинде мугалим болуп эмгектенип баштаган.
Андан кийинки жылдары Жалал-Абад шаарындагы кесипчилик-техникалык окуу жайында окутуучу, окуу иштери боюнча директордун орун басары, Сузак райондук “Пахтачы” гезитинде иштеп, 2000-жылдан Бишкек шаарындагы “Кыргыз Руху”, “Эркин Too”, “Аалам”, “Ордо” гезиттеринде журналист болуп эмгектенип, 2012-жылы оорудан кийин эс алууга чыккан.

Аналитик, саясий баяндамачы, жазуучу катары журналистер чөйрөсүндө, эл арасында белгилүү адам.
“Армандуу тескей”, “Чабандес” “Алмалар гүлдөйт”, “Карга”, “Үчөө” аңгеме, повесттердин автору.
(Көчмөн доор)” мистикалык романы, “Тайга тагдыр” прозалык жыйнагы жарык көргөн.
2016 жылы, 4-октябрь куну оорудан каза тапкан

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Жолдошов Сабыржан ажы

Жолдошов Сабыржан ажы 1952-жылы Сузак районунун Октябрь кыштагында туулган.
 
 1970-жылы Абдукаимоватындагыортомектепти, 1978-жылыКыргыз Мамлекеттик университетинин экономика факультетин аяктаган.
 1970-1972-жылдары Советтик Армиянын катарында кызмат өтөп келген.
 1978-2006-жылдары “Дружба” совхозундаэкономист, Багыш айыл өкмөтүндө башкы экономист болуп иштеген.
 2007-2010-жылдары “Ак-Жол” саясий партиясынын Жалал-Абад областтык комитетинде бөлүм башчы болуп турган.
 2009-жылы “Тейит хандын урпактары” аттуу санжыра китеби жана “Тагамдарга таазим” аттуу ырлар жыйнагы жарык көргөн.
 Багыш уруусунун санжырасынын кол жазмасын басууга даярдап койгон.
 “Ырысбай Залкар баяны” аттуу көлөмдүү дастаны, “Ырысбай” жыйнактарынын үчүнчү томуна басылып чыккан.
 Элүүдөн ашык обон жаратып кызы Дилкумар Жолдошева, Эл артисти Шахра Талипова, Нуржамал Табалдиевалар ырдап келе жатышат.
 Сексенден ашык обонго текст жазган.
 

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Тураев Элдос

Тураев Элдос 1951-жылы Сузак районунун Кедей-Арык айылында туулган.
 
 1965-жылы Тайгараев атындагы сегиз жылдык мектепти, 1967-жылы У.Абдукаимов атындагы орто мектепти, 1971-жылы Ош Мамлекеттик педагогикалык институтунун физика-математика факультетин аяктаган.
 Эмгек жолун 1971-жылы Сузак районундагы “Үлгү” орто мектебинде математика мугалими болуп иттттеп баштаган.
 1972-1973-жылдары Советтик Армиянын катарында кызмат өтөгөн.
 1973-2005-жылдары Сузак районундагы Абдукаимов атындагы орто мектебинде математика мугалими, Ломоносов атындагы сегиз жылдык мектептин директору, Тайгараев атындагы орто мектепте мугалим, 2005-2014-жылдары Тайгараев атындагы орто мектебинде директор болуп иштеген.Эл агартуунун отличниги.
 2012-жылы “Турмуш кайрыктары” аттуу ыр жыйнагы басылып чыккан.
 “Мекен жыты” аттуу ыр жыйнагы басууга даярдалып жатат.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Кырбашев Муктарбек

Кырбашев Муктарбек 1963-жылы 30-ноябрда Сузак районунун Октябрь кыштагында туулган.
 
 1981-жылы А.С.Макаренко атындагы орто мектебин, 1986-жылы Жалал-Абад шаарындагы Б.Алыкулов атындагы маданият техникумунун эл аспаптар жетекчиси бөлүмүн, 1996-жылы Б.Бейшеналиев атындагы искусство институнун маданий дем алууну уюштуруучу адистигин аяктаган.
 1982-1984-жылдары Советтик Армиянын катарында Монголияда кызмат өтөгөн.
 1986-2010-жылдары Октябрь маданият үйүнүн директору, ошону менен катар Макаренко орто мектебинде көркөм жетекчи, музыканты болуп эмгектенген.
 1986-жылдан бери “Достук” эстрада тобуна келген кыз-жигиттерди сахнага даярдап, Республикалык деңгээлге чыгарып келет.
 2009-жылы Октябрь маданият үйүндө “Аялзат” фольклордук тобун, 2011 -жылы Сузак райондук маданият үйүнүн алдында “Аруулан” вокалдык тобун уюштурган.
 2010-жылдан бери Сузакрайондук маданият бөлүмүнүн жетекчиси болуп эмгектенет.

 12 обондуу ырлардын автору.
 Маданияттын мыкты кызматкери.
 Сузак районунун ардактуу атуулу.
 Бир канча ардак грамоталардын ээси.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Саипов Жоробек

Саипов Жоробек 1953-жылдын 21-мартында Сузак районунун Октябрь кыштагында туулган.
 
 1971-жылы орто мектепти бүткөндөн кийин, Фрунзедеги Кыргыз Мамлекеттик Дене тарбия институтуна тапшырып, аны 1976-жылы ийгиликтүү аяктаган.
 Эмгек жолун 1976-жылы Сузак районундагы балдар жана өспүрүмдөр спорт мектебинде эркин күрөш боюнча машыктыруучу болуп баштаган.
 1979-жылы аталган спорт мектебинин директорунун орун басары кызматына которулат да, 1983-жылдан баштап, спорт мектебинин директору болуп дайындалат.
 Эгемендүүлүк алгандан кийин, Жалал-Абад шаарында Кыргыз Мамлекеттик Дене тарбия институтунун филиалы ачылган.
 1995-жылы ошол филиалда ага окутуучу болуп иштей баштайт.
 1997-жылдан 2004-жылга чейин, филиалдын чарба иштери боюнча орун басары, андан кийин биринчи орун басары, ал эми 2004-жылдан ушул учурга чейин, филиалдын директору кызматын аркалап келет.
 Ж. Саиповдун көп жылдык эмгектери бааланып, Кыргыз Республикасынын Дене тарбия отличниги төш белгиси, «Эл агартуунун отличниги», Сузак районунун ардактуу атуулу, «Кыргыз Республикасынын эмгек сиңирген машыктыруучусу» наамдарын жана бир катар Ардак грамоталар менен сыйланган.
 Учурда Багыш айыл кеңешинин төрагасы болуп да эмгектенет.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Рыскулов Жолдошбай

Рыскулов Жолдошбай 1952-жылы 5-мартта Сузак районунун Сафаровка айылында туулган.
 
 1968-жылы У. Абдукаимов атындагы орто мектебин аяктагандан кийин, Жалал-Абад шаарындагы спорт комитетинде инструктор болуп эмгек жолун баштаган.
 1970-1972-жылдары Советтик Армиянын катарында кызмат өтөйт.
 Келгенден кийин, Фрунзе шаарындагы Кыргыз Мамл екеттик Д ене тарбия (КГ ФИК)институтуна окууга тапшырып, аны 1976-жылы ийгиликтүү аяктайт.
 Ошол жылдан Жалал-Абад шаарындагы балдардын жана өспүрүмдөрдүн спорт (ДЮСШ) мектебинде тренер-окутуучу болуп эмгектене баштайт.
 Айта кетчүү нерсе, азыркы убакта бул спорт мектеби атактуу спортсмен Раатбек Санатбаевдин ысмын алып, олимпиядалык резервдерди даярдоо спорт мектеби(СДЮШОР) болуп кайра түзүлгөн.
 Ж. Рыскулов бул мектептен көптөгөн спортсмендерди дүйнөлүк аренага алып чыккан.
 Атай кетсек, 1987-жылы Борбукеев Заир деген окуучусу СССР дин биринчилигинде күмүш медалга татыса, 1995-жылы Базаркулов Эрнст Будапешт шаарында өспүрүмдөр арасында дүйнөнүн чемпиондугун утуп, алтын медалга ээ болгон.
 Ушул мектепте эмгектенип жүрүп, Жалал-Абад облусунун күрөш федерациясынын аткаруучу директору кызматын да аркалап келет.
 «Кыргыз Республикасынын эркин күрөш боюнча эмгек сиңирген тренери» наамын алган.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Ташымбетов Бекболот

Ташымбетов Бекболот 1951-жылы 26-февралда Көк-Жаңгак шаарында туулган.
 
 1968-жылы Сузак районуна караштуу У. Абдукаимов атындагы орто мектепти, 1973-жылы Фрунзе шаарындагы Дене-тарбия институтун аяктап, эмгек жолун Ф. Э. Дзержинский атындагы сегиз жылдык мектепте дене-тарбия мугалими болуп иштеп баштаган.
 1976-жылы Кыргыз ССРнин Ш-Спартакиадасында, тогуз коргоол боюнча жеңүүчү болгонуна байланыштуу, №76 күбөлүк менен “Спорт чебери” наамын алган.
 1984-жылы “Кыргыз Республикасынын Эл агартуу отличниги”, 1997-жылы “Кыргыз Республикасынын Дене тарбия отличниги”, 2003-жылы “Кыргыз Республикасынын Улуттук даражадагы калысы” наамдарынын ээси болгон.
 1976-жылдан бери Ош областы боюнча окуучулар арасында жана чоңдор арасында башкы машыктыруучу болуп эмгектенген.
 Азыркы учурда Жалал-Абад Мамлекеттик Университетинде, ошону менен катар Жалал-Абад областы боюнча чоңдор арасында, Октябрь спорт мектебинде тогуз коргоол боюнча башкы машыктыруучу болуп эмгектенет.
 Түштүк Кыргызстанда тогуз коргоол боюнча биринчи жана жалгыз спорт чебери.
 Бир канча “Ардак грамоталар” жана башка сыйлыктар менен сыйланган.
 2014-жылы Чолпон-Ата шаарында өткөн Бүткүл Дүйнөлүк көчмөндөр оюнунда калыстык кылып келген.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Жумабаев Тополоң

Жумабаев Тополоң 1933-жылы Сузак районунун Кызыл-Кыя айылында туулган.
 
 1953-1956-жылдары Советтик Армиянын катарында кызмат кылат.
 1957-1963-жылдары «Калинин» колхозунда бригадир болуп эмгектенген.
 1964-жылдан «Дружба» совхозунда жылкы ферма башчысы, вет.
 техник болуп эмгектенип, 1994-жылы ардактуу эс алууга чыккан.
 1974-жылы Пятегорский шаарындагы, Бугкүл Союздук фестивалга барып оодарыш боюнча болгон мелдеште биринчи орунду алган.
 Андан кийин Фрунзе шаарына фестивалга барып, Ардак грамота, диплом, сыйлыктарга ээ болгон.
 1980-жылы Орто-Азия биринчилиги үчүн болгон оодарыш боюнча мелдеште, биринчи орунду ээлеген.
 Эңиш боюнча СССРдин Орто-Азиянын, Кыргызстандын бир канча жолку чемпиону.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Октябрь балдардын чыгармачылык үйү

Октябрь балдардын чыгармачылык үйү Сузак райондук Октябрь балдардын чыгармачылык үйү, окуучу балдарга бош убактыларын текке кетирбестен, ар кандай өнөр үйрөтүү менен, эмгекке, эмгекти сүйүүгө, кесипке туура багыт берүүгө, ата-энени, улууларды сыйлоого, коллектив менен ипггөөгө, таланттуу окуучуларды республикалык деңгелге чыгарууга чоң аракеттерди жасашат.
 
 Октябрь балдардын чыгармачылык үйү, мурунку пионерлер үйү 1969-жылы Сузак райкомпартиясы, райондук билим берүү тарабынан негизделип 6 кружок менен иштей баштаган.
 Пилиненко Василий Климович биринчи жетекчиси болуп иштеген.
 1991-жылы декабрь айында Сузак райондук администрация башчысы Г.Табалдиев, Сузак райондук билим берүү бөлүмүнүн башчысы Турганбаев Токомбай тарабынан Октябрь балдардын чыгармачылык үйү деп аты өзгөрүлүп, 10 кружок менен өз ишин уланткан.
 Азыркы учурда 12 кружок иштейт.
 “Келечек” “Манас”, “Семетей”, “Сейтек” уюмдары бар.
 Октябрь балдар чыгармачылык үйү 5 айыл өкмөтүнүн мектептерине (Ленин, Багыш, Көк-Арт, Курманбек, Кара-Алма) методикалык борбору болуп эсептелет.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Акматова Батма

Акматова Батма 1967-жылы 20-сентябрда Сузак районунун Октябрь кыштагында туулган.
 
 1986-жылы орто мектепти, 1991-жылы Бишкек шаарындагы Орус тил жана адабият институтун аяктаган.
 Эмгек жолун 1991-жылы Сузак районунун У. Абдукаимов атындагы орто мектебинде орус тил жана адабияты мугалими болуп иштеп баштаган.
 1992-1999-жылдары Сузак районунун К. Эрматов атындагы жатак мектебинде орус тил жана адабияты мугалими, 1999-2011-жылдары Сузак районунун И. В. Мичурин атындагы орто мектепте мугалим, директордун мектептен жана класстан тышкаркы иштер боюнча орун басары, методикалык иштер боюнча орун басары, директордун милдетин аткаруучу 2011-жылдан бери мектептин директору болуп эмгектенет.
 Райондук «Жылдын мыкты мугалими» конкурсунда «Гран При»нин ээси.
 2007-жылы өткөн Мугалимдердин Республикалык 2-сьездинин делегаты.
 «Жылдын мыкты иш берүүчүсү» конкурсунун райондук, областык жеңичүүсү.
 «Эл агартуунун отличниги» төш белгиси менен сыйланган.
 Эки уул, бир кыздын энеси.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Жумаева Рабыкан

Жумаева Рабыкан 1957-жылы Сузак районуна караштуу Мазар-Булак айылында туулган.
 
 1973-жылы Панфилов атындагы орто мектепти, 1977-жылы Жалал-Абад шаарындагы А.С.Пушкин атындагы педагогикалык окуу жайынын мектепке чейинки билим берүү бөлүмүн артыкчылык диплом менен, 1982-жылы Бишкек шаарындагы Маяковский атындагы Кыз келиндер институтунун мектепке чейинки билим берүү факультетин аяктаган.
 Эмгек жолун Кызыл-Туу айыл өкмөтүнө караштуу, «Достук» балдар бакчасында тарбиячы болуп иштеп баштаган.
 1979-1984-жылдары Сузак райондук Борборлоштурулган мектепке чейинки билим берүү мекемесинде методист, 1984-1993-жылдары Таш-Булак айыл өкмөтүнө караштуу, «Улыбка» балдар бакчасынын башчысы, 1993-жылдан бери «Күн-Нуру» мектепке чейинки билим берүү уюмунун директору болуп эмгектенет.
 Үй-бүлөлүү.
 1 кыздын 1 уулдун энеси.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
«Күн Нуру» мектепке чейинки билим берүү мекемеси

«Күн Нуру» мектепке чейинки билим берүү мекемеси. (Бала бакча) «Күн Нуру» балдар бакчасы 1953-жылы, 2 тайпа сад, 2 тайпа ясли болуп эки имаратта, бири азыркы санэпид көзөмөл жайгашкан, экинчиси суу чарба башкармалыгы жайгашкан имаратта «Солнышка» балдар бакчасы болуп ачылган.
Биринчи башчысы болуп З.Тишелкова дайындалган.

1965-жылы эки имараттагы тайпалар биригип, азыркы айыл өкмөтү жайгашкан имаратка көчүрүлүп, алты тайпадан турган бала бакча иштей баштаган.
1993-жылы «Дружба» совхозуна караштуу «Аленушка» балдар бакчасы менен биригип, «Аленушка» балдар бакчасынын имаратына жайгашып, алты тайпадан турган «Күн Нуру» балдар бакчасы иштей баштаган.

1994-1995-жылдары башка балдар бакчаларынын имараттары менчиктештирилип кетип, бир гана ушул бала бакча, коллективдин күчү менен сакталып, үч тайпа бала менен иштеп калган.

Бул имарат 90 балага ылайыкташылып, жаңы типте салынып, 1965-жылы пайдаланууга берилген.
1994-жылдан бери «Мерсико» кайрымдуулук фонду тарабынан азык-түлүк жардамы берилип келет.
«Арис», «Мерсико» фонддору тарабынан эшик терезелери алмашылып, ремонттон өтүп, учурда 8 тайпада 250 бала тарбияланат.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Узакбаева Майрам

Узакбаева Майрам 1953-жылы 7-ноябрда Сузак районунун Дмитриевка айылында туулган.
 
 1970-жылы Көк-Арт орто мектебин, 1976-жылы Фрунзе шаарындагы Кыргыз Мамлекеттик Медициналык институтун аяктаган.
 1976-1977-жылдары интернатураны Жалал-Абад областтык ооруканада өткөн.
 1977-1995-жылдары Октябрь аймактык ооруканасында врач-невропатолог, 
 1995-жылдан бери Октярь карылар жана майыптар үйүнүн жетекчиси болуп эмгектенет.
 Саламаттыкты сактоонун «Эмгек сиңирген кызматкери», «Социалдык кызматтын отличниги», Сузак районунун «Ардактуу атуул» наамынын ээси.
 Бир нече Ардак грамоталар менен сыйланган.
 2 уул 2 кыздын энеси.
 Директор болуп иштегендер Устимов П 1962-ж., Морозова Мария 1962-1979-ж., Яненко Любовь 1979-1992-ж., Усенов Жуманазар 1992-1995-ж., Узакбаева Майрам 1995-жылдан бери.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Маматова Бегайым

Маматова Бегайым 1949-жылы 26-майда Сузак районунун Багыш айылында туулган.

 * 1964-жылы У.Абдукаимов атындагы орто мектепти, 1971-жылы ОШ Мамлекеттик педагогикалык иститутунун химия жана биология факультетин аяктап, эмгек жолун А.С.Макаренко атындагы орто мектепте мугалим болуп иштеп баштаган.
 * 1975-жылдан мектептен жана класстан тышкаркы иштер боюнча директордун орун басары, 1980-1986-жылдары Сузак райондук маданият бөлүмүнүн башчысы, 1990-жылдан азыркы мезгилге чейин Ж.Бөкөнбаев атындагы Октябрь балдар үйүнүн директору болуп иштейт.
 * 1974-жылдан бери Багыш айылдык кеңешине бир канча жолу депутат болуп шайланган.
 * Сузак райондук аялдар кеңешинин төрайымы, Сузак райондук адмистрациясынын коллегия мүчөсү болуп, коомдук иштерди аткарып келет.
 * 1978-жылы Москва шаарында өткөрүлгөн Бүткүл Союздук мугалимдердин 3 сьездине делегат болуп шайланган.
 * “Эл агартуунун отличниги”, “Кыргыз Республикасынын эмгек сиңирген мугалими”.
 * Бир канча Ардак громаталардын ээси.
 * 2014-жылы Кыргыз Республикасынын Президенти А.Атамбаев тарабынан “ЭНЕ ДАҢКЫ” медалы менен сыйланган.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Түндүк Казакстан облусу

Түндүк Казакстан облусу — Казакстандын түндүгүндөгү жайгашкан акимий бирдик. Борбору Петропавловск.

1936-ж. 29-июлда уюшулган. 1997-жылдан азыркыдай аталат. Аянты 97,7 миң км2 (өлкөнүн аянтынын 3,6% и). Калкы 583,6 миң (2013); элинин негизин орустар (50,4%) менен казактар (33,3) түзөт. Ошондой эле украин, немис, поляк, татар ж. б. улут өкүлдөрү да жашайт. Орт. жыштыгы 1 км2те 6 киши. Адм.айм. жактан 13 районго, 1 шаарга бөлүнөт. Адм. борбору - Петропавловск ш. Облуе Казакстандын түндүгүндө жайгашып, Батпыш Сибиръ туздугущп түштүк бөлүгүн, Казак Сары-Аркасынът бир бөлүгүн ээлейт. Климаты кескин континенттик. Кышы суук жана узак. Жайы салыштырмалуу жылуу. Январдын орт. температурасы -18,6°С, июлдуку 19°С. Жылдык жаан-чачыны 350 мм (анын 80-85% и жылдын жылуу мезгилинде түшөт). Кар 5 айга жакын жатат (ноябрдан апрелге чейин). Аймагынын 8%ин токой ээлейт. Негизинен ак кайың өсөт. 

Дарыялары өтө аз, көпчүлүгү жазында ташкындап, жайында тартылат. Обдун алабына кирет. Облустун эн четки батышынан Ишим д. агып өтөт. Майда көлдөр көп кездешет. Жери кара топурактуу. Тулан чөптөр өсөт. Сары-Арканын түндүк капталдарында карагай, кайың токойлору бар. Чарбасынын негизин айыл чарба түзөт. Өнөр жайында айыл чарба сырьёлорун кайрадан иштетүүчү, тамак-аш (ун тартуу, эт, май, быштак, сүт, спирт), металл иштетүү, курулуш материалдары, кийим тигүү ишканалары бар. Дан эгиндери (жаздык буудай), таруу, кара күрүч ж. б. эгилет. Бодо мал, кой, эчки, чочко, жылкы асыралат. Климаттык Боровой (кымыз менен дарылоочу) курорту иштейт.

400x400px|thumb
 Колдонулган адабияттар 

 «Кыргызстан». Улуттук энциклопедия: 7-том / Башкы ред. Ү. А. Асанов. К 97. Б.: «Кыргыз энциклопедиясы» башкы редакциясы, 2015. - 832 б., илл. ISBN 978-9967-14-125-4

Категория:Казакстан
Категория:Казакстан облусттары